Page:Scottish minstrel (1).pdf/4

4 BRUCE'S ADDRESS.

Words by BURNS. Air-"Hey tuttic taitie." Key-note B flat.

Scots wha hae wi' Wallace bled, Scots wham Bruce has aften led, Welcome to your gory bed, Or to victory. Now's the day, and now's the hour; See the front of battle lour; Sec approach proud Edward's power, Chains and slavery !

Wha will be a traitor knave? Wha can fill a coward's grave? Wha sae base as be a slave? Let him turn an' flce! Wha, for Scotland's king and law, Freedom's sword will strongly draw- Freeman stand, or freeman fa'? Let him on wi' me!

By oppression's woes and pains! By our sons in servile chains! We will drain our dearest veins, But they shall be free! Lay the proud usurpers low! Tyrants fall in every foe! Liberty's in every blow! Let us do or die! SOMEBODY.

Words by ROBERT Burns. Key-note G

My heart is sair, I daurna tell, My heart is sair for somebody, I could wake a winter night, For the sake o' somebody. O hon, for somebody! O hey, for somebody! I could range the world around, For the sake o' somebody.

Ye pow'rs that smile on virtuous love, O sweetly smile on somebody Frae ilka danger keep him free And send me safe my somebody, O hon, for somebody! O hey, for somebody! I wad do, what wad I not? For the sake o' somebody.